CELEX: 32020R1319
Language: el
Date: 2020-09-22 00:00:00
Title: Εκτελεστικός κανονισμός (ΕΕ) 2020/1319 της Επιτροπής της 22ας Σεπτεμβρίου 2020 για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [«Provola dei Nebrodi» (ΠΟΠ)]

23.9.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 309/7
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2020/1319 ΤΗΣ ΕΠΙΤΡΟΠΗΣ
         της 22ας Σεπτεμβρίου 2020
         για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [«Provola dei Nebrodi» (ΠΟΠ)]
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου της 21ης Νοεμβρίου 2012 για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 3 στοιχείο α),
         Εκτιμώντας τα ακόλουθα:
         
                     (1)
                  
                  
                     Σύμφωνα με το άρθρο 50 παράγραφος 2 στοιχείο α) του κανονισμού (ΕΕ) αριθ. 1151/2012, η αίτηση που υπέβαλε η Ιταλία για την καταχώριση της ονομασίας «Provola dei Nebrodi» ως προστατευόμενης ονομασίας προέλευσης (ΠΟΠ) δημοσιεύτηκε στην Επίσημη Εφημερίδα της Ευρωπαϊκής Ένωσης (2).
                  
               
                     (2)
                  
                  
                     Στις 22 Οκτωβρίου 2019, η Επιτροπή έλαβε κοινοποίηση ένστασης από το Βέλγιο. Η Επιτροπή διαβίβασε την κοινοποίηση ένστασης του Βελγίου στην Ιταλία στις 31 Οκτωβρίου 2019. Στις 19 Δεκεμβρίου 2019, η Επιτροπή έλαβε την αιτιολογημένη δήλωση ένστασης, εντός της προβλεπόμενης προθεσμίας.
                  
               
                     (3)
                  
                  
                     Η Επιτροπή εξέτασε την ένσταση του Βελγίου και την έκρινε παραδεκτή.
                  
               
                     (4)
                  
                  
                     Με επιστολή της 19ης Φεβρουαρίου 2020, η Επιτροπή κάλεσε τα ενδιαφερόμενα μέρη να προβούν στις κατάλληλες διαβουλεύσεις ώστε να επιδιώξουν την επίτευξη συμφωνίας σύμφωνα με τις εσωτερικές τους διαδικασίες.
                  
               
                     (5)
                  
                  
                     Μολονότι δεν επιτεύχθηκε συμφωνία μεταξύ της Ιταλίας και του Βελγίου, το Βέλγιο απέσυρε την ένστασή του κατά της καταχώρισης της ονομασίας «Provola dei Nebrodi» με επιστολή που απηύθυνε στις ιταλικές αρχές στις 16 Ιουνίου 2020.
                  
               
                     (6)
                  
                  
                     Ως εκ τούτου, η ονομασία προέλευσης «Provola dei Nebrodi» (ΠΟΠ) πρέπει να καταχωριστεί,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Καταχωρίζεται η ονομασία «Provola dei Nebrodi» (ΠΟΠ).
            Η ονομασία που αναφέρεται στο πρώτο εδάφιο αφορά προϊόν της κλάσης 1.3. Τυριά του παραρτήματος XI του εκτελεστικού κανονισμού (ΕΕ) αριθ. 668/2014 της Επιτροπής (3).
         
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 22 Σεπτεμβρίου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 343 της 14.12.2012, σ. 1.
         
            (2)  ΕΕ C 257 της 31.7.2019, σ. 18.
         
            (3)  Εκτελεστικός κανονισμός (ΕΕ) αριθ. 668/2014 της Επιτροπής, της 13ης Ιουνίου 2014 , για τη θέσπιση κανόνων εφαρμογής του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου για τα συστήματα ποιότητας των γεωργικών προϊόντων και τροφίμων (ΕΕ L 179 της 19.6.2014, σ. 36).